
Бүген Татарстан Республикасы Президенты Рөстәм Миңнеханов ике көнлек эш сәфәре белән Үзбәкстан Республикасы башкаласы Ташкент шәһәренә килде, анда ул** **Россия һәм Үзбәкстан төбәкара хезмәттәшлегенең беренче форумында катнашачак.** **Форум ике дәүләт башлыклары Владимир Путин һәм Шәүкәт Мирзиёев рәислегендә узачак.

Башта ук Рөстәм Миңнеханов Үзбәкстанда яшәүче татар җәмәгатьчелеге белән очрашырга җыена.

Форум кысаларында Рөстәм Миңнеханов Россия Федерациясе Икътисад министры Максим Орешкиннан һәм Үзбәкстан Республикасы Икътисад министры Ботир Хоҗаевтан эшлекле иртәнге ашта катнашачак, темасы: «Потенциал ачабыз», аннары Ташкент өлкәсе Хакиме Гуломҗон Ибраһимов белән очрашырга ниятли, анда төбәкара хезмәттәшлек мәсьәләләре турында фикер алышачаклар.

Бу көнне төп чара – Владимир Путин һәм Шәүкәт Мирзиёев катнашында Форумның пленар утырышы.

Форумның төп темасы – «Россия-Үзбәккистан мөнәсәбәтләрен үстерүнең өстенлекле юнәлеше буларак, авыл хуҗалыгы», аның кысаларында авыл хуҗалыгы һәм агросәнәгать күргәзмәләре оештырылачак. Форумда эшлекле иртәнге ашлар һәм төбәкләр башлыклары белән панель сессияләр планлаштырыла, анда хезмәттәшлекнең инвестицион мөмкинлекләре һәм перспектив юнәлешләре каралачак.
Рөстәм Миңнеханов Россия һәм Үзбәкстан төбәкара хезмәттәшлегенең беренче форумында катнашу өчен Ташкентка килде